Hamar bispedømme

Hamar bispedømme (opprettet 1864) er et bispedømme i Den norske kirken som omfatter menighetene i Innlandet, med  Hamar domkirke som bispesete. Bispedømmet er organisert i 10 prostier, 65 prestegjeld og 164 sogn.

Ole Kristian Bonden ble i november 2022 valgt til biskop.

Prostier i Hamar bispedømme 

Hamar domprosti
Ringsaker prosti 
Solør, Vinger og Odal prosti 
Sør-Østerdal prosti
Nord-Østerdal prosti
Nord-Gudbrandsdal prosti 
Sør-Gudbrandsdal prosti
Toten prosti
Hadeland og Land prosti
Valdres prosti

Historikk

Katolsk bispedømme 
Hamar bispedømme regnes som ett av de fem historiske bispesetene i Norge, skilt ut i 1153 fra Oslo bispedømme av  pavelig legat (og senere pave), Hadrian IV som var i landet 1152–54. Det omfattet den gang også Ringerike, men ikke Valdres, Solør og de øvre bygdene i Østerdalen, i tillegg til bygdene Idre og Særna som nå tilhører Sverige.

Ved reformasjonen i 1537 ble erkebiskopen og de katolske biskopene avsatt og Hamar bispedømme atter lagt inn under Oslo bispedømme. Samtidig ble kongen øverste leder for kirken i Norge og alt geistlig gods tilfalt Christian III som var konge i Danmark-Norge.

Hamar bispedømme fra 1864 

I 1864 ble  Hamar bispedømme skilt ut fra Christiania stift som eget bispedømme, der Vang kirke (Hamar) ble bispesete de første to årene, inntil Hamar kirke, nå Hamar domkirke, sto ferdig.

Administrativ inndeling

Prostier fra 1864 
 Hamar domprosti, bestående av Vang prestegjeld med Furnes anneks og kjøpstaden Hamar.
 Hedemarken prosti, bestående av 5 prestegjeld.
 Solør og Odalen prosti, bestående av 7 prestegjeld.
 Østerdalen prosti, bestående av 12 prestegjeld. Delt 1867 i:
 Nordre Østerdalen prosti
 Søndre Østerdalen prosti
 Gudbrandsdalen prosti, bestående av 9 prestegjeld. Delt 1871 i:
 Nordre Gudbrandsdalen prosti
 Søndre Gudbrandsdalen prosti
 Toten prosti, bestående av 6 prestegjeld.
 Hadeland og Land prosti, bestående av 4 prestegjeld.
 Valdres prosti, bestående av 5 prestegjeld.

Prostier fra 1921 
Ved kgl. resolusjon av 30. september 1921 ble det foretatt en omfattende omregulering av prostiene i bispedømmet, så det kom til å bestå av følgende prostier:
 Hamar domprosti, bestående av 3 prestegjeld.
 Hedemarken prosti, bestående av 5 prestegjeld, fra 1925 7 prestegjeld.
 Vinger og Odal prosti, bestående av 4 prestegjeld.
 Solør prosti, bestående av 5 prestegjeld.
 Sør-Østerdal prosti, bestående av 5 prestegjeld.
 Nord-Østerdal prosti, bestående av 6 prestegjeld.
 Nord-Gudbrandsdal prosti, bestående av 5 prestegjeld.
 Midtre Gudbrandsdal prosti, bestående av 4 prestegjeld.
 Sør-Gudbrandsdal prosti, bestående av 5 prestegjeld.
 Toten prosti, bestående av 5 prestegjeld.
 Hadeland og Land prosti, bestående av 6 prestegjeld.
 Valdres prosti, bestående av 6 prestegjeld.

Senere endringer 
 Hedemarken prosti: nedlagt 1972 og innlemmet i Hamar domprosti.
 Solør prosti og Vinger og Odal prosti slått sammen i 2013 til Solør, Vinger og Odal prosti.

Biskoper 
For biskoper før reformasjonen, se Liste over biskoper i Hamar i katolsk tid.
Halvor Folkestad, 1864–87
Arnoldus Hille, 1887–06
Christen Brun, 1906–17
Otto Jensen, 1917–18
Gustav Johan Fredrik Dietrichson, 1918–22
Mikkel Bjønness-Jacobsen, 1922–34
Henrik Hille, 1934–42
Georg Falck-Hansen, 1942–43
Sigurd Haga, 1943–45
Henrik Hille, 1945–46
Kristian Schjelderup, 1947–64
Alexander Johnson, 1964–74
Georg Hille, 1974–93
Rosemarie Köhn, 1993–2006
Solveig Fiske, 2006–2022
Ole Kristian Bonden, 2023–

Se også 
 Liste over sogn i Hamar bispedømme
 Liste over kirker i Hamar bispedømme
 Liste over norske biskoper
 Liste over biskoper i Hamar i katolsk tid
  Arkivet etter biskopen i Hamar, katalog ved Statsarkivet i Hamar

Referanser og fotnoter

Eksterne lenker 
 Hamar bispedømme